               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 661 final
            2015/0301(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ σχετικά με την τροποποίηση του παραρτήματος XX (Περιβάλλον) της συμφωνίας ΕΟΧ(Εκπομπές CO2)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Για την εξασφάλιση της απαιτούμενης ασφάλειας δικαίου και ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Στόχος του σχεδίου απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) είναι η τροποποίηση του παραρτήματος XX (Περιβάλλον) της συμφωνίας ΕΟΧ προκειμένου να ενσωματωθούν στη συμφωνία ΕΟΧ οι κανονισμοί (ΕΚ) αριθ. 443/2009, (ΕΕ) αριθ. 1014/2010, (ΕΕ) αριθ. 63/2011, (ΕΕ) αριθ. 725/2011, (ΕΕ) αριθ. 429/2012, (ΕΕ) αριθ. 396/2013, (ΕΕ) αριθ. 397/2013, (ΕΕ) αριθ. 333/2014 και (ΕΕ) αριθ. 6/2015 .

               Τα κράτη ΕΖΕΣ του ΕΟΧ αιτούνται προσαρμογές οι οποίες υπερβαίνουν το επίπεδο απλών τεχνικών προσαρμογών.

               Αιτιολόγηση των κύριων αιτούμενων προσαρμογών και προτεινόμενη λύση

               Ο κανονισμός (ΕΚ) αριθ. 443/2009 θεσπίζει ένα σύστημα προτύπων επιδόσεων για τις εκπομπές των καινούργιων επιβατικών αυτοκινήτων. Το σχέδιο απόφασης της Μεικτής Επιτροπής επεκτείνει το σύστημα της ΕΕ στα κράτη ΕΖΕΣ του ΕΟΧ, ώστε το σύστημα να περιλαμβάνει όλα τα κράτη του ΕΟΧ.

               Τίμημα υπέρβασης εκπομπών, άρθρο 9 παράγραφος 1 του κανονισμού (ΕΚ) αριθ. 443/2009, σύμφωνα με την προσαρμογή θ) στην απόφαση της Μεικτής Επιτροπής

               Προστέθηκε ένα κείμενο προσαρμογής σύμφωνα με την οποία εναπόκειται στην Εποπτεύουσα Αρχή της ΕΖΕΣ να επιβάλλει τίμημα υπέρβασης εκπομπών για τους κατασκευαστές στα κράτη ΕΖΕΣ του ΕΟΧ.

               Το τίμημα θα επιβάλλεται από κοινού για τα καινούργια επιβατικά αυτοκίνητα που πωλούνται στην ΕΕ και τα κράτη ΕΖΕΣ του ΕΟΧ, αντίστοιχα. Κατά συνέπεια, το τίμημα πρέπει να κατανέμεται μεταξύ της ΕΕ των κρατών ΕΖΕΣ.

               Ως εκ τούτου, προτείνεται μια κλείδα κατανομής, ώστε το τίμημα να κατανέμεται κατ’ αναλογία προς το μερίδιο των καινούργιων επιβατικών αυτοκινήτων που ταξινομήθηκαν στην ΕΕ ή στα κράτη ΕΖΕΣ, αντίστοιχα, σε σχέση με τον συνολικό αριθμό καινούργιων επιβατικών αυτοκινήτων που έχουν ταξινομηθεί στον ΕΟΧ.

               Είσπραξη του τιμήματος υπέρβασης εκπομπών, άρθρο 9 παράγραφος 3 του κανονισμού (ΕΚ) αριθ. 443/2009, σύμφωνα με την προσαρμογή ι) στην απόφαση της Μεικτής Επιτροπής

               Το άρθρο 9 παράγραφος 3 συνιστά τη νομική βάση προκειμένου η Επιτροπή να θεσπίσει μεθόδους για την είσπραξη του τιμήματος υπέρβασης εκπομπών. Οι μέθοδοι αυτές θεσπίστηκαν με την απόφαση 2012/100/ΕΕ της Επιτροπής
                  1
               . Δεδομένου ότι η συμφωνία ΕΟΧ προβλέπει χωριστή εποπτεύουσα αρχή και σύστημα επιτήρησης, έχει συμπεριληφθεί κείμενο προσαρμογής προκειμένου η Εποπτεύουσα Αρχή της ΕΖΕΣ να καθορίζει τις μεθόδους είσπραξης του τιμήματος υπέρβασης εκπομπών. Οι μέθοδοι αυτές βασίζονται στις μεθόδους της Επιτροπής.

               Κατανομή του τιμήματος υπέρβασης εκπομπών, άρθρο 9 παράγραφος 4 του κανονισμού (ΕΚ) αριθ. 443/2009, σύμφωνα με την προσαρμογή ια) στην απόφαση της Μεικτής Επιτροπής

               Το άρθρο 9 παράγραφος 4 ορίζει ότι το τίμημα θεωρείται έσοδο για τον γενικό προϋπολογισμό της ΕΕ.

               Κατά συνέπεια, προστέθηκε ένα κείμενο προσαρμογής προκειμένου τα κράτη ΕΖΕΣ να καθορίζουν τα ποσά από το τίμημα υπέρβασης εκπομπών που αντιστοιχούν στην ΕΖΕΣ.

               Εφαρμογή του κανονισμού (ΕΚ) αριθ. 443/2009 στο Λιχτενστάιν, σύμφωνα με την προσαρμογή ιδ) της απόφασης της Μεικτής Επιτροπής

               Η ιστορικά μακροχρόνια σχέση μεταξύ του Λιχτενστάιν και της Ελβετίας είναι ιδιαίτερα στενή και επηρεάζεται σε μεγάλο βαθμό από την τελωνειακή και νομισματική συνθήκη μεταξύ των δύο χωρών (ίδρυση τελωνειακής και νομισματικής ένωσης), η οποία συνήφθη το 1923 (LGBl. 1923 αριθ. 24). Η τελωνειακή και νομισματική συνθήκη με την Ελβετία έχει επίσης σημαντικό αντίκτυπο στις περιβαλλοντικές και φορολογικές στρατηγικές του Λιχτενστάιν. Πολλές περιβαλλοντικές διατάξεις της Ελβετίας ισχύουν, μέσω της τελωνειακής και νομισματικής συνθήκης, άμεσα στο Λιχτενστάιν ή εφαρμόζονται στο δίκαιο του Λιχτενστάιν βάσει διμερών συνθηκών μεταξύ των δύο χωρών.

               Στο πλαίσιο αυτό, το Λιχτενστάιν ζητά να εξαιρεθεί από την εφαρμογή του κανονισμού (ΕΚ) αριθ. 443/2009, δεδομένου ότι, με την εφαρμογή του μηχανισμού επιδόσεων εκπομπών της Ελβετίας στο Λιχτενστάιν, θα επιτευχθούν επίσης οι στόχοι που ορίζονται από τη νομοθεσία της ΕΕ.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν προτάσεως της Επιτροπής.

               Η Επιτροπή υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ελπίζει ότι θα μπορέσει να την παρουσιάσει στη Μεικτή Επιτροπή του ΕΟΧ το συντομότερο δυνατό.

               2015/0301 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ σχετικά με την τροποποίηση του παραρτήματος XX (Περιβάλλον) της συμφωνίας ΕΟΧ
                  (Εκπομπές CO2)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1 και το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  2
               , και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  3
                (εφεξής «η συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XX (Περιβάλλον) της συμφωνίας ΕΟΧ.

               (3)Ο κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
                  4
                πρέπει να ενσωματωθεί στη συμφωνία ΕΟΧ.

               (4)Ο κανονισμός (ΕΕ) αριθ. 1014/2010 της Επιτροπής
                  5
                πρέπει να ενσωματωθεί στη συμφωνία ΕΟΧ.

               (5)Ο κανονισμός (ΕΕ) αριθ. 63/2011 της Επιτροπής
                  6
                πρέπει να ενσωματωθεί στη συμφωνία ΕΟΧ.

               (6)Ο εκτελεστικός κανονισμός (ΕΕ) αριθ. 725/2011 της Επιτροπής
                  7
                πρέπει να ενσωματωθεί στη συμφωνία ΕΟΧ.

               (7)Ο εκτελεστικός κανονισμός (ΕΕ) αριθ. 429/2012 της Επιτροπής
                  8
                πρέπει να ενσωματωθεί στη συμφωνία ΕΟΧ.

               (8)Ο εκτελεστικός κανονισμός (ΕΕ) αριθ. 396/2013 της Επιτροπής
                  9
                πρέπει να ενσωματωθεί στη συμφωνία ΕΟΧ.

               (9)Ο κανονισμός (ΕΕ) αριθ. 397/2013 της Επιτροπής
                  10
                πρέπει να ενσωματωθεί στη συμφωνία ΕΟΧ.

               (10)Ο κανονισμός (ΕΚ) αριθ. 333/2014 του Ευρωπαϊκού Κοινοβουλίου και του Συμβουλίου
                  11
                πρέπει να ενσωματωθεί στη συμφωνία ΕΟΧ.

               (11)Ο κατ’ εξουσιοδότηση κανονισμός (ΕΕ) αριθ. 2015/6 της Επιτροπής
                  12
                πρέπει να ενσωματωθεί στη συμφωνία ΕΟΧ.

               (12)O κανονισμός (ΕΚ) αριθ. 443/2009 καταργεί την απόφαση 1753/2000/EΚ του Ευρωπαϊκού Κοινοβουλίου και του Συμβουλίου
                  13
                η οποία έχει ενσωματωθεί στη συμφωνία ΕΟΧ και πρέπει, συνεπώς, να διαγραφεί από τη συμφωνία ΕΟΧ.

               (13)Το παράρτημα XX (Περιβάλλον) της συμφωνίας ΕΟΧ θα πρέπει να τροποποιηθεί αναλόγως,

               (14)Η θέση της Ένωσης στη Μεικτή Επιτροπή του ΕΟΧ θα πρέπει να βασιστεί στο συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στη Μεικτή Επιτροπή του ΕΟΧ για την προτεινόμενη τροποποίηση του παραρτήματος ΧΧ (Περιβάλλον) της συμφωνίας ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 2012/100/ΕΕ της Επιτροπής, της 17ης Φεβρουαρίου 2012, σχετικά με μέθοδο είσπραξης του τιμήματος υπέρβασης εκπομπών CO2 από καινούργια επιβατικά αυτοκίνητα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 47 της 18.2.2012, σ. 71).

                     (2)
                  ΕΕ L 305 της 30.11.1994, σ. 6.

                     (3)
                  ΕΕ L 1 της 3.1.1994, σ. 3.

                     (4)
                  Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (ΕΕ L 140 της 5.6.2009, σ. 1).

                     (5)
                  Κανονισμός (ΕΕ) αριθ. 1014/2010 της Επιτροπής, της 10ης Νοεμβρίου 2010, σχετικά με την παρακολούθηση και την αναφορά δεδομένων ταξινόμησης των καινούργιων επιβατικών αυτοκινήτων κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 293 της 11.11.2010, σ. 15).

                     (6)
                  Κανονισμός (ΕΕ) αριθ. 63/2011 της Επιτροπής, της 26ης Ιανουαρίου 2011, για τη θέσπιση λεπτομερών διατάξεων σχετικά με τις αιτήσεις παρέκκλισης από τους στόχους για τις ειδικές εκπομπές CO2 σύμφωνα με το άρθρο 11 του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 23 της 27.1.2011, σ. 16).

                     (7)
                  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).

                     (8)
                  Εκτελεστικός κανονισμός (ΕΕ) αριθ. 429/2012 της Επιτροπής, της 22ας Μαΐου 2012, περί τροποποίησης του κανονισμού (ΕΕ) αριθ. 1014/2010 με σκοπό την πρόβλεψη κοινής γνωστοποίησης σφαλμάτων από τους κατασκευαστές επιβατικών αυτοκινήτων (ΕΕ L 132 της 23.5.2012, σ. 11).

                     (9)
                  Εκτελεστικός κανονισμός (ΕΕ) αριθ. 396/2013 της Επιτροπής, της 30ής Απριλίου 2013, για τροποποίηση του κανονισμού (ΕΕ) αριθ. 1014/2010 όσον αφορά ορισμένες απαιτήσεις για την παρακολούθηση των εκπομπών CO2 από τα καινούργια επιβατικά αυτοκίνητα (ΕΕ L 120 της 1.5.2013, σ. 1).

                     (10)
                  Κανονισμός (ΕΕ) αριθ. 397/2013 της Επιτροπής, της 30ής Απριλίου 2013, για τροποποίηση του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO2 από τα καινούργια επιβατικά αυτοκίνητα (ΕΕ L 120 της 1.5.2013, σ. 4).

                     (11)
                  Κανονισμός (ΕΕ) αριθ. 333/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για την τροποποίηση του κανονισμού (ΕΚ) αριθ. 443/2009 με σκοπό τον καθορισμό των λεπτομερειών της επίτευξης του στόχου μείωσης των εκπομπών CO2 από καινούργια επιβατηγά αυτοκίνητα το 2020 (OJ L 103, 5.4.2014, p. 15.).

                     (12)
                  Κατ’ εξουσιοδότηση κανονισμός (ΕΕ) 2015/6 της Επιτροπής, της 31ης Οκτωβρίου 2014, για την τροποποίηση του παραρτήματος I του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου ώστε να ληφθεί υπόψη η εξέλιξη της μάζας των νέων επιβατικών αυτοκινήτων που ταξινομήθηκαν τα έτη 2011, 2012 και 2013 (ΕΕ L 3 της 7.1.2015, σ. 1).

                     (13)
                  Απόφαση 1753/2000/EΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, για την καθιέρωση συστήματος παρακολούθησης των μέσων όρων των ειδικών εκπομπών CO2 από τα νέα επιβατηγά αυτοκίνητα (ΕΕ L 202 της 10.8.2000, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 661 final
            ΠΑΡΑΡΤΗΜΑ
            ΑΠΟΦΑΣΗ αριθ. .../2015 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
            για την τροποποίηση του παραρτήματος XX (Περιβάλλον) της συμφωνίας ΕΟΧ
            στηνπρόταση απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος ΧΧ  (Περιβάλλον) της συμφωνίας ΕΟΧ(Εκπομπές CO2)

               ΠΑΡΑΡΤΗΜΑ

                  ΑΠΟΦΑΣΗ αριθ. …/2015 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

                  για την τροποποίηση του παραρτήματος XX (Περιβάλλον) της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία ΕΟΧ»), και ιδίως το άρθρο 98,

               Εκτιμώντας τα ακόλουθα:

               (1)Ο κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα
                  1
                πρέπει να ενσωματωθεί στη συμφωνία ΕΟΧ.

               (2)Ο κανονισμός (ΕΕ) αριθ. 1014/2010 της Επιτροπής, της 10ης Νοεμβρίου 2010, σχετικά με την παρακολούθηση και την αναφορά δεδομένων ταξινόμησης των καινούργιων επιβατικών αυτοκινήτων κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
                  2
                πρέπει να ενσωματωθεί στη συμφωνία ΕΟΧ.

               (3)Ο κανονισμός (ΕΕ) αριθ. 63/2011 της Επιτροπής, της 26ης Ιανουαρίου 2011, για τη θέσπιση λεπτομερών διατάξεων σχετικά με τις αιτήσεις παρέκκλισης από τους στόχους για τις ειδικές εκπομπές CO2 σύμφωνα με το άρθρο 11 του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
                  3
                πρέπει να ενσωματωθεί στη συμφωνία ΕΟΧ.

               (4)Ο εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
                  4
                πρέπει να ενσωματωθεί στη συμφωνία ΕΟΧ.

               (5)Ο εκτελεστικός κανονισμός (ΕΕ) αριθ. 429/2012 της Επιτροπής, της 22ας Μαΐου 2012, περί τροποποίησης του κανονισμού (ΕΕ) αριθ. 1014/2010 με σκοπό την πρόβλεψη κοινής γνωστοποίησης σφαλμάτων από τους κατασκευαστές επιβατικών αυτοκινήτων
                  5
                πρέπει να ενσωματωθεί στη συμφωνία ΕΟΧ.

               (6)Ο εκτελεστικός κανονισμός (ΕΕ) αριθ. 396/2013 της Επιτροπής, της 30ής Απριλίου 2013, για τροποποίηση του κανονισμού (ΕΕ) αριθ. 1014/2010 όσον αφορά ορισμένες απαιτήσεις για την παρακολούθηση των εκπομπών CO2 από τα καινούργια επιβατικά αυτοκίνητα
                  6
                πρέπει να ενσωματωθεί στη συμφωνία ΕΟΧ.

               (7)Ο κανονισμός (ΕΕ) αριθ. 397/2013 της Επιτροπής, της 30ής Απριλίου 2013, για τροποποίηση του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO2 από τα καινούργια επιβατικά αυτοκίνητα
                  7
                πρέπει να ενσωματωθεί στη συμφωνία ΕΟΧ.

               (8)Ο  κανονισμός (ΕΕ) αριθ. 333/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για την τροποποίηση του κανονισμού (ΕΚ) αριθ. 443/2009 με σκοπό τον καθορισμό των λεπτομερειών της επίτευξης του στόχου μείωσης των εκπομπών CO 2 από καινούργια επιβατηγά αυτοκίνητα το 2020
                  8
                πρέπει να ενσωματωθεί στη συμφωνία ΕΟΧ.

               (9)Ο κατ’ εξουσιοδότηση κανονισμός (ΕΕ) αριθ. 2015/6 της Επιτροπής, της 31ης Οκτωβρίου 2014, για την τροποποίηση του παραρτήματος Ι του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου ώστε να ληφθεί υπόψη η εξέλιξη της μάζας των νέων επιβατικών αυτοκινήτων που ταξινομήθηκαν τα έτη 2011, 2012 και 2013
                  9
                πρέπει να ενσωματωθεί στη συμφωνία ΕΟΧ.

               (10)O κανονισμός (ΕΕ) αριθ. 443/2009 καταργεί την απόφαση αριθ. 1753/2000/EΚ του Ευρωπαϊκού Κοινοβουλίου και του Συμβουλίου
                  10
                η οποία έχει ενσωματωθεί στη συμφωνία ΕΟΧ και πρέπει, συνεπώς, να διαγραφεί από τη συμφωνία ΕΟΧ,

               (11)Το παράρτημα XX της συμφωνίας ΕΟΧ θα πρέπει να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το παράρτημα XX της συμφωνίας ΕΟΧ τροποποιείται ως εξής:

               1.Το κείμενο του σημείου 21αε (Απόφαση αριθ. 1753/2000/ΕΚ του Ευρωπαϊκού Κοινοβουλίου και του Συμβουλίου) αντικαθίσταται από τα ακόλουθα:

               «32009 R 0443: Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (ΕΕ L 140 της 5.6.2009, σ. 1), όπως τροποποιήθηκε με:

               –32013 R 0397: τον κανονισμό (ΕΕ) αριθ. 397/2013 της Επιτροπής, της 30ής Απριλίου 2013 (ΕΕ L 120 της 1.5.2013, σ. 4),

               –32014 R 0333: τον κανονισμό (ΕΕ) αριθ. 333/2014 του Ευρωπαϊκού Κοινοβουλίου και του Συμβουλίου της 11ης Μαρτίου 2014 (ΕΕ L 103 της 5.4.2014, σ. 15),

               –32015 R 0006: τον κατ’ εξουσιοδότηση κανονισμό (ΕΕ) αριθ. 2015/6 της Επιτροπής, της 31ης Οκτωβρίου 2014 (ΕΕ L 3 της 7.1.2015, σ. 1).

               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

               α)Στο άρθρο 7 παράγραφος 2 προστίθεται το ακόλουθο εδάφιο:

               «Αν η σύμπραξη περιλαμβάνει μόνο κατασκευαστές στα κράτη της ΕΖΕΣ, οι κατασκευαστές υποβάλλουν τις πληροφορίες στην Εποπτεύουσα Αρχή της ΕΖΕΣ. Αν η σύμπραξη περιλαμβάνει τουλάχιστον έναν κατασκευαστή στα κράτη μέλη της ΕΕ και τουλάχιστον έναν κατασκευαστή στα κράτη της ΕΖΕΣ, οι κατασκευαστές υποβάλλουν τις πληροφορίες στην Επιτροπή και στην Εποπτεύουσα Αρχή της ΕΖΕΣ».

               β)Στο άρθρο 7 παράγραφος 3 προστίθεται το ακόλουθο εδάφιο:

               «Η Εποπτεύουσα Αρχή της ΕΖΕΣ ενημερώνει τους κατασκευαστές στα κράτη της ΕΖΕΣ».

               γ)Στο άρθρο 7 παράγραφος 4 προστίθεται το ακόλουθο εδάφιο:

               «Αν η σύμπραξη περιλαμβάνει μόνο κατασκευαστές στα κράτη της ΕΖΕΣ, οι κατασκευαστές ενημερώνουν από κοινού την Εποπτεύουσα Αρχή της ΕΖΕΣ. Αν η σύμπραξη περιλαμβάνει ή διευρύνεται προκειμένου να συμπεριλάβει τουλάχιστον έναν κατασκευαστή στα κράτη μέλη της ΕΕ και τουλάχιστον έναν κατασκευαστή στα κράτη της ΕΖΕΣ, οι κατασκευαστές ενημερώνουν από κοινού την Επιτροπή και την Εποπτεύουσα Αρχή της ΕΖΕΣ».

               δ)Στο άρθρο 7 παράγραφος 5, η φράση «τα άρθρα 81 και 82 της συνθήκης» αντικαθίσταται από τη φράση «τα άρθρα 53 και 54 της συμφωνίας ΕΟΧ» και ο όρος «Κοινότητα» αντικαθίσταται από τον όρο «ΕΟΧ».

               ε)Στο άρθρο 7 παράγραφος 7 και στο άρθρο 10 παράγραφος 1, μετά τη λέξη «Επιτροπή» παρεμβάλλεται η φράση «και η Εποπτεύουσα Αρχή της ΕΖΕΣ».

               στ)Τα στοιχεία που υποβάλλουν τα κράτη της ΕΖΕΣ πρέπει επίσης να τηρούνται στο κεντρικό μητρώο που αναφέρεται στο άρθρο 8 παράγραφος 4.

               ζ)Στο άρθρο 8 παράγραφος 4 προστίθεται το ακόλουθο εδάφιο:

               «Η Εποπτεύουσα Αρχή πραγματοποιεί τους υπολογισμούς που ορίζονται στο εδάφιο 1 για κατασκευαστές στα κράτη της ΕΖΕΣ και ενημερώνει τους κατασκευαστές σύμφωνα με το δεύτερο εδάφιο».

               η)Με την επιφύλαξη των διατάξεων του πρωτοκόλλου 1 της συμφωνίας, στο άρθρο 8 παράγραφοι 5 και 6, στο άρθρο 11 παράγραφος 3, παράγραφος 4 τρίτο και τέταρτο εδάφιο και παράγραφοι 5 και 6 και στο άρθρο 12 παράγραφος 4, μετά τη λέξη «Επιτροπή» παρεμβάλλονται οι λέξεις «ή η Εποπτεύουσα Αρχή της ΕΖΕΣ, ανάλογα με την περίπτωση,».

               θ)Στο άρθρο 9 παράγραφος 1 προστίθενται τα ακόλουθα εδάφια:

               «Στην περίπτωση που ο κατασκευαστής ή ο διαχειριστής της σύμπραξης είναι κράτος της ΕΖΕΣ, η Εποπτεύουσα Αρχή της ΕΖΕΣ επιβάλλει τίμημα υπέρβασης εκπομπών.

               Τα ποσά του τιμήματος υπέρβασης εκπομπών κατανέμονται μεταξύ της Επιτροπής και της Εποπτεύουσας Αρχής της ΕΖΕΣ κατ’ αναλογία προς το μερίδιο των νέων επιβατικών αυτοκινήτων που ταξινομήθηκαν στην ΕΕ ή στα κράτη της ΕΖΕΣ, αντίστοιχα, σε σχέση με τον συνολικό αριθμό νέων επιβατικών αυτοκινήτων που έχουν ταξινομηθεί στον ΕΟΧ».

               ι)Στο άρθρο 9 παράγραφος 3 προστίθενται τα ακόλουθα εδάφια:

               «Η Ευρωπαϊκή Επιτροπή χρησιμοποιεί τα καθιερωμένα μέσα της για την είσπραξη του τιμήματος υπέρβασης εκπομπών όπως ορίζεται στην απόφαση 2012/100/ΕΕ της Επιτροπής βάσει της παραγράφου 1, και σε σχέση επίσης με τις καταχωρίσεις κατασκευαστών της ΕΖΕΣ που έχουν έδρα ή είναι καταχωρισμένοι στην ΕΕ.

               Η Εποπτεύουσα Αρχή της ΕΖΕΣ προσδιορίζει τα μέσα για την είσπραξη του τιμήματος υπέρβασης εκπομπών που προβλέπεται στην παράγραφο 1. Τα εν λόγω μέσα βασίζονται στα μέσα της Επιτροπής».

               ια)Στο άρθρο 9 παράγραφος 4 προστίθεται το ακόλουθο εδάφιο:

                «Όσον αφορά τα κράτη της ΕΖΕΣ, τα κράτη της ΕΖΕΣ προσδιορίζουν την κατανομή των ποσών του τιμήματος υπέρβασης εκπομπών».

               ιβ)Με την επιφύλαξη των διατάξεων του πρωτοκόλλου 1 της συμφωνίας, στο άρθρο 11 παράγραφος 2 και παράγραφος 4 δεύτερο εδάφιο, μετά τη λέξη «Επιτροπή» παρεμβάλλονται οι λέξεις «, ή, στην περίπτωση κατασκευαστή στα κράτη της ΕΖΕΣ, στην Εποπτεύουσα Αρχή της ΕΖΕΣ».

               ιγ)Με την επιφύλαξη των διατάξεων του πρωτοκόλλου 1 της συμφωνίας, στο άρθρο 12 παράγραφος 3, μετά τη λέξη «Επιτροπή» παρεμβάλλονται οι λέξεις «, ή, στην περίπτωση προμηθευτή ή κατασκευαστή στα κράτη της ΕΖΕΣ, στην Εποπτεύουσα Αρχή της ΕΖΕΣ».

               ιδ)Ο παρών κανονισμός δεν εφαρμόζεται στο Λιχτενστάιν».

               2.Μετά το σημείο 21αε (απόφαση αριθ. 1753/2000/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο κείμενο:

               «21αεα.32011 R 0063: Κανονισμός (ΕΕ) αριθ. 63/2011 της Επιτροπής, της 26ης Ιανουαρίου 2011, για τη θέσπιση λεπτομερών διατάξεων σχετικά με τις αιτήσεις παρέκκλισης από τους στόχους για τις ειδικές εκπομπές CO2 σύμφωνα με το άρθρο 11 του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 23 της 27.1.2011, σ. 16).

               Για τους σκοπούς της παρούσας συμφωνίας, ο κανονισμός προσαρμόζεται ως εξής:

               α)Με την επιφύλαξη των διατάξεων του πρωτοκόλλου 1 της συμφωνίας, στο άρθρο 7 παράγραφος 1 μετά τη λέξη «Επιτροπή» παρεμβάλλονται οι λέξεις «, ή η Εποπτεύουσα Αρχή της ΕΖΕΣ».

               β)Το άρθρο 7 παράγραφος 2 και η διεύθυνση ηλεκτρονικού ταχυδρομείου που παρατίθεται στο παράρτημα Ι δεν ισχύουν όσον αφορά την Εποπτεύουσα Αρχή της ΕΖΕΣ.

               21αεβ.32011 R 0725: Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα, σύμφωνα με τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).

               Για τους σκοπούς της παρούσας συμφωνίας, ο κανονισμός προσαρμόζεται ως εξής:

               Με την επιφύλαξη των διατάξεων του πρωτοκόλλου 1 της συμφωνίας, στο άρθρο 3 στοιχείο δ) και στα άρθρα 4, 10, 11 και 12 μετά τη φράση «η Επιτροπή»/«της Επιτροπής»/«την Επιτροπή» παρεμβάλλεται η φράση «ή η Εποπτεύουσα Αρχή της ΕΖΕΣ, ανάλογα με την περίπτωση,»/«ή της Εποπτεύουσας Αρχής της ΕΖΕΣ, ανάλογα με την περίπτωση,»/«ή την  Εποπτεύουσα Αρχή της ΕΖΕΣ, ανάλογα με την περίπτωση,».

               21αεγ.32010 R 1014: Κανονισμός (ΕΕ) αριθ. 1014/2010 της Επιτροπής, της 10ης Νοεμβρίου 2010, σχετικά με την παρακολούθηση και την αναφορά δεδομένων ταξινόμησης των καινούργιων επιβατικών αυτοκινήτων κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 293 της 11.11.2010, σ. 15), όπως τροποποιήθηκε με:

               –32012 R 0429: τον εκτελεστικό κανονισμό (ΕΕ) αριθ. 429/2012 της Επιτροπής της 22ας Μαΐου 2012 (ΕΕ L 132 της 23.5.2012, σ. 11),

               –32013 R 0396: τον εκτελεστικό κανονισμό (ΕΕ) αριθ. 396/2013 της Επιτροπής, της 30ής Απριλίου 2013 (ΕΕ L 120 της 1.5.2013, σ. 1).

               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

               α)Στα άρθρα 8 και 9, μετά τη φράση «η Επιτροπή»/«την Επιτροπή»/«στην Επιτροπή» παρεμβάλλεται η φράση «, ή, στην περίπτωση κατασκευαστή στα κράτη της ΕΖΕΣ, η Εποπτεύουσα Αρχή της ΕΖΕΣ»/«, ή, στην περίπτωση κατασκευαστή στα κράτη της ΕΖΕΣ, την Εποπτεύουσα Αρχή της ΕΖΕΣ»/«, ή, στην περίπτωση κατασκευαστή στα κράτη της ΕΖΕΣ, στην  Εποπτεύουσα Αρχή της ΕΖΕΣ».

               β)Το άρθρο 9 παράγραφος 5 δεν εφαρμόζεται όσον αφορά την Εποπτεύουσα Αρχή της ΕΖΕΣ.

               Άρθρο 2

               Τα κείμενα των κανονισμών (EΕ) αριθ. 443/2009, (ΕΕ) αριθ. 1014/2010 (ΕΕ) αριθ. 63/2011, (ΕΕ) αριθ. 397/2013 και (ΕΕ) αριθ. 333/2014 και των εκτελεστικών κανονισμών (ΕΕ) αριθ. 725/2011, (ΕΕ) αριθ. 429/2012 και (ΕΕ) αριθ. 396/2013, καθώς και του κατ’ εξουσιοδότηση κανονισμού (ΕΕ) αριθ. 2015/6 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 3

               Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.

                  11Άρθρο 4

               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες,

                     Για τη Μεικτή Επιτροπή του ΕΟΧ

                     Ο Πρόεδρος

                     Οι Γραμματείς
                     της Μεικτής Επιτροπής του ΕΟΧ

                     (1)
                  ΕΕ L 140 της 5.6.2009, σ. 1.

                     (2)
                  ΕΕ L 293 της 11.11.2010, σ. 15.

                     (3)
                  ΕΕ L 23 της 27.1.2011, σ. 16.

                     (4)
                  ΕΕ L 194 της 26.7.2011, σ. 19.

                     (5)
                  ΕΕ L 132 της 23.5.2012, σ. 11.

                     (6)
                  ΕΕ L 120 της 1.5.2013, σ. 1.

                     (7)
                  ΕΕ L 120 της 1.5.2013, σ. 4.

                     (8)
                  ΕΕ L 103 της 5.4.2014, σ. 15.

                     (9)
                  ΕΕ L 3 της 7.1.2015, σ. 1

                     (10)
                  ΕΕ L 202 της 10.8.2000, σ. 1.

                     (11)
                      [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

52003PC0758

Πρόταση απόφασης του Ευρωπαϊκού Κοινοβουλίου και του Συμβουλίου περί τροποποίησης της απόφασης 2000/819/EK σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρομεσαίες επιχειρήσεις (ΜΜΕ) (2001-2005)  /* COM/2003/0758 τελικό - COD 2003/0292 */

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης 2000/819/EK σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρομεσαίες επιχειρήσεις (ΜΜΕ) (2001-2005)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕισαγωγήΗ έκθεση αξιολόγησης της πρωτοβουλίας για την ανάπτυξη και την απασχόληση (1998-2000) καταρτίστηκε σύμφωνα με το άρθρο 7(2) της απόφασης 98/347/EK του Συμβουλίου που εκδόθηκε στις 19 Μαΐου 1998. Η απόφαση αυτή καλεί την Επιτροπή να παρουσιάσει μια αξιολόγηση του προγράμματος, κυρίως όσον αφορά τη συνολική του υλοποίηση, τις άμεσες επιπτώσεις του στη δημιουργία απασχόλησης και τις προοπτικές για τη δημιουργία απασχόλησης μακροπρόθεσμα από τις ΜΜΕ.Στις 20 Δεκεμβρίου 2000, με την απόφαση 2000/819/EK, το Συμβούλιο αποφάσισε να επεκτείνει τα χρηματοδοτικά μέσα της πρωτοβουλίας για την ανάπτυξη και την απασχόληση (μηχανισμός εγγυήσεων υπέρ των ΜΜΕ, «ενισχύσεις εκκίνησης» του Ευρωπαϊκού Μηχανισμού για τις Τεχνολογίες (EMT) και το πρόγραμμα Joint European Venture (JEV)) στο πλαίσιο της νέας αυτής νομικής βάσης. Προστέθηκε επίσης ένα νέο μέσο, η δράση «αρχικά ίδια κεφάλαια». Ωστόσο δεν είχαν προβλεφθεί επιπρόσθετα κονδύλια για το πρόγραμμα JEV.Στο παράρτημα ΙΙ σημείο IV της εν λόγω απόφασης αναφέρεται ότι επιβάλλεται να απλουστευθεί το πρόγραμμα JEV, συμπεριλαμβανομένων των προγραμμάτων στις υποψήφιες χώρες, και ότι η Επιτροπή εξέταζε τις δυνατότητες μιας τέτοιας απλούστευσης. Ωστόσο, μετά από προσεκτική ανάλυση, η Επιτροπή κατέληξε στο συμπέρασμα ότι δεν είναι δυνατό να απλουστευθεί σημαντικά το πρόγραμμα JEV στο πλαίσιο της απόφασης 2000/819/EK διότι:- η εν λόγω απόφαση δεν περιλαμβάνει κανόνες οι οποίοι θα επέτρεπαν στην Επιτροπή να θεσπίσει μέτρα για την αλλαγή της διάρθρωσης του προγράμματος όπως περιγράφεται στο παράρτημα II της απόφασης 98/347/EK του Συμβουλίου.- η εν λόγω απόφαση δεν περιλαμβάνει κανόνες οι οποίοι θα επέτρεπαν στην Επιτροπή να τροποποιήσει τα κριτήρια επιλεξιμότητας του προγράμματος που περιλαμβάνεται στην απόφαση 98/347/EK του Συμβουλίου.- ο προϋπολογισμός του προγράμματος JEV δεσμεύθηκε βάσει της συμφωνίας-πλαισίου που υπογράφηκε από την Επιτροπή και τους ενδιάμεσους χρηματοπιστωτικούς οργανισμούς στο δίκτυο JEV. Οποιαδήποτε τροποποίηση στην ουσία αυτών των συμφωνιών, η οποία θεωρείται αναγκαία τόσο για την απλούστευση του προγράμματος όσο και για την επαρκή προστασία του οικονομικού συμφέροντος της Κοινότητας, δεν θα συνάδει, επομένως, με το άρθρο 6(5) του παλαιού δημοσιονομικού κανονισμού (που βρισκόταν σε ισχύ κατά την ανάληψη των υποχρεώσεων).- ο προϋπολογισμός για το πρόγραμμα JEV δεσμεύθηκε στο πλαίσιο της πρωτοβουλίας για την ανάπτυξη και την απασχόληση (1998-2000) και προορίζεται, επομένως, αποκλειστικά για εκείνα τα κράτη που αποτελούσαν μέλη της Ευρωπαϊκής Ένωσης και του Ευρωπαϊκού Οικονομικού Χώρου τη στιγμή κατά την οποία η απόφαση 98/347/EK του Συμβουλίου τέθηκε σε ισχύ. Δεν είναι, επομένως, δυνατή η χρήση του προϋπολογισμού για σχέδια στα οποία συμμετέχουν οι υπό ένταξη και οι υποψήφιες χώρες.- η απόφαση 2000/819/EK δεν επιτρέπει στην Επιτροπή να επεκτείνει τον ορισμό της «διεθνικής επιχείρησης» (μόνη επιλέξιμη μορφή διεθνικής συνεργασίας που προβλέπεται στην απόφαση 98/347/EK) στην ευρύτερη έννοια της «διεθνικής εταιρικής σχέσης» (η οποία αναφέρεται στην απόφαση 2000/819/EK), που θεωρείται αναγκαία ως μέρος οποιασδήποτε προσαρμογής του προγράμματος.Η αξιολόγηση της πρωτοβουλίας για την ανάπτυξη και την απασχόληση δείχνει ότι δύο από τα τρία χρηματοδοτικά μέσα, ο μηχανισμός εγγυήσεων υπέρ των ΜΜΕ και ο μηχανισμός εκκίνησης του ΕΜΤ, μπορούν να θεωρηθούν επιτυχή. Εντούτοις, το πρόγραμμα Joint European Venture (JEV), στόχος του οποίου ήταν να βοηθηθούν οι ΜΜΕ για τη δημιουργία νέων διακρατικών κοινών επιχειρήσεων εντός της Ευρωπαϊκής Ένωσης (και αργότερα εντός του Ευρωπαϊκού Οικονομικού Χώρου), δεν σημείωσε επιτυχία. Το γεγονός αυτό οφείλεται στη μικρή ζήτηση από την αγορά (μικρό τμήμα του διαθέσιμου προϋπολογισμού διατέθηκε σε προγράμματα), στη χαμηλή δημιουργία θέσεων απασχόλησης, στη χαμηλή αποτελεσματικότητα σε σχέση με το κόστος τόσο για την Επιτροπή όσο και για τις ΜΜΕ, και γενικά στη μικρή ικανοποίηση των ΜΜΕ από το μέσο αυτό.2. Στόχοι της πρότασης της ΕπιτροπήςΟ κύριος στόχος της πρότασης της Επιτροπής είναι να καταργηθεί σταδιακά το πρόγραμμα JEV το συντομότερο δυνατόν και να επιστραφούν τα κεφάλαια που δεν δαπανήθηκαν (+/-43 εκατ. ευρώ) στο γενικό προϋπολογισμό.Συγχρόνως, η Επιτροπή προτείνει να επιφέρει διάφορες δευτερεύουσες τροποποιήσεις στο παράρτημα Ι της απόφασης 2000/819/EK του Συμβουλίου σχετικά με την έναρξη ισχύος του νέου προγράμματος πλαισίου Ε&ΤΑ, την επιλεξιμότητα των δραστηριοτήτων Ε&ΤΑ στο πλαίσιο του μηχανισμού εκκίνησης ΕΜΤ και τη διάρκεια της περιόδου εκκίνησης για συγκεκριμένους τομείς υψηλής τεχνολογίας.3. Περιεχόμενο της πρότασης της ΕπιτροπήςΤα ακόλουθα δύο έγγραφα υποβάλλονται στο Συμβούλιο και στο Κοινοβούλιο:1. έκθεση αξιολόγησης σχετικά με την πρωτοβουλία για την ανάπτυξη και την απασχόληση.2. πρόταση για την τροποποίηση της απόφασης 2000/819/EK του Συμβουλίου σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρομεσαίες επιχειρήσεις (ΜΜΕ) (2001-2005).Το Συμβούλιο και το Κοινοβούλιο καλούνται να εγκρίνουν, σύμφωνα με τη διαδικασία που καθορίζεται στο άρθρο 251 της Συνθήκης, την προτεινόμενη τροποποίηση της απόφασης 2000/819/EK του Συμβουλίου, η οποία περιλαμβάνει:1. Έγκριση της σταδιακής κατάργησης του προγράμματος JEV2. Τροποποίηση του παραρτήματος 1 της απόφασης 2000/819/EK του Συμβουλίου ώστε να αναφέρεται σαφέστερα η επιλεξιμότητα των δραστηριοτήτων Ε&ΤΑ στο πλαίσιο του μηχανισμού εκκίνησης ΕΜΤ, να αναπροσαρμοσθεί η αναφορά στο πέμπτο πρόγραμμα πλαίσιο Ε&ΤΑ (για να ληφθεί υπόψη η έναρξη του έκτου προγράμματος πλαισίου) και να επεκταθεί ο ορισμός της περιόδου εκκίνησης για ειδικούς τομείς υψηλής τεχνολογίας, κυρίως τις βιολογικές επιστήμες, σε 10 έτη (προκειμένου να συμπεριληφθούν οι εκτεταμένες περίοδοι ανάπτυξης των προϊόντων πριν τη διάθεση στο εμπόριο και οι περίοδοι δοκιμών που είναι χαρακτηριστικές αυτών των ειδικών τομέων).2003/0292 (COD)Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης 2000/819/EK σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρομεσαίες επιχειρήσεις (ΜΜΕ) (2001-2005)(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 157 παράγραφος 3 της συνθήκης,την πρόταση της Επιτροπής [1],[1]  ΕΕ C [... ], [... ], σ. [... ].τη γνώμη της Ευρωπαϊκής Οικονομικής και Κοινωνικής Επιτροπής [2],[2]  ΕΕ C [... ], [... ], σ. [... ].τη γνώμη της Επιτροπής των Περιφερειών [3],[3]  ΕΕ C [... ], [... ], σ. [... ].Αποφασίζοντας σύμφωνα με τη διαδικασία του άρθρου 251 της συνθήκης,Εκτιμώντας τα εξής:(1) Στις 5 Νοεμβρίου 1997, η Επιτροπή ενέκρινε την απόφαση 97/761/EK σχετικά με την έγκριση μηχανισμού υποστήριξης της δημιουργίας διεθνικών κοινών επιχειρήσεων για τις μικρές και μεσαίες επιχειρήσεις (ΜΜΕ) στην Κοινότητα [4].[4]  ΕΕ L 310, 13.11.1997, σελ. 28.(2) Ο μηχανισμός εκκίνησης του ΕΜΤ, το πρόγραμμα Joint European Venture (JEV) και ο μηχανισμός εγγυήσεων υπέρ των ΜΜΕ ήταν μέτρα που προβλέπονταν στην απόφαση 98/347/EK του Συμβουλίου της 19ης Μαΐου 1998 για μέτρα χρηματοδοτικής συνδρομής υπέρ των καινοτόμων μικρών και μεσαίων επιχειρήσεων (ΜΜΕ) που δημιουργούν θέσεις απασχόλησης - πρωτοβουλία για την ανάπτυξη και την απασχόληση [5].[5]  ΕΕ L 155, 29.5.1998, σελ. 43.(3)  Το πολυετές πρόγραμμα που θεσπίστηκε με την απόφαση 2000/819/EK του Συμβουλίου [6], η οποία εκδόθηκε στις 20 Δεκεμβρίου 2000, αποσκοπεί στη βελτίωση του χρηματοοικονομικού περιβάλλοντος των επιχειρήσεων, ιδίως μέσω της βελτίωσης της λειτουργίας του μηχανισμού εκκίνησης του ΕΜΤ, της τροποποίησης του μηχανισμού εγγυήσεων των ΜΜΕ και, όσον αφορά το πρόγραμμα JEV, της χρησιμοποίησης υπέρ των επιχειρήσεων που επιθυμούν να συνάψουν διεθνική εταιρική σχέση, των αναλήψεων υποχρεώσεων που έχουν πραγματοποιηθεί έως τις 31 Δεκεμβρίου 2000 σύμφωνα με την απόφαση 98/347/EK.[6]  ΕΕ L 333, 29.12.2000, σελ. 84.(4) Σύμφωνα με το σημείο IV του παραρτήματος ΙΙ της απόφασης 2000/819/EK, η πείρα έχει δείξει ότι επιβάλλεται να απλουστευθεί το πρόγραμμα JEV, ώστε να διεκπεραιώνονται ταχέως από τους ενδιάμεσους χρηματοπιστωτικούς φορείς και τις υπηρεσίες της Επιτροπής οι αιτήσεις για χρηματοδοτικές συνεισφορές που υποβάλλουν οι ΜΜΕ και να εξασφαλίζεται η ορθή χρησιμοποίηση των κοινοτικών πόρων. Αναφέρθηκε επίσης ότι η Επιτροπή εξέταζε τις δυνατότητες προσαρμογής των κριτηρίων επιλεξιμότητας, ώστε να ικανοποιούνται καλύτερα οι ανάγκες των ΜΜΕ όσον αφορά τις διασυνοριακές επενδύσεις, συμπεριλαμβανομένων στα υποψήφια για προσχώρηση κράτη.(5) Στις 10 Σεπτεμβρίου 2002 το Ευρωπαϊκό Κοινοβούλιο ενέκρινε ψήφισμα [7] σχετικά με την έκθεση της Επιτροπής [8] όσον αφορά την πρωτοβουλία για την ανάπτυξη και την απασχόληση, όπου σημειώνει ότι το πρόγραμμα JEV δεν είναι πλέον κατάλληλο με τη μορφή που έχει σήμερα.[7]  Ψήφισμα σχετικά με την έκθεση του Ευρωπαϊκού Κοινοβουλίου για την πρωτοβουλία για την ανάπτυξη και την απασχόληση - μέτρα χρηματοδοτικής συνδρομής υπέρ των καινοτόμων μικρών και μεσαίων επιχειρήσεων (ΜΜΕ), που δημιουργούν θέσεις απασχόλησης, PE 316.350 της 24.7.2002.[8]  Έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την πρωτοβουλία για την ανάπτυξη και την απασχόληση - μέτρα χρηματοδοτικής συνδρομής υπέρ των καινοτόμων μικρών και μεσαίων επιχειρήσεων (ΜΜΕ), που δημιουργούν θέσεις απασχόλησης, COM(2002)345, 1. 7.2002.(6) Η αξιολόγηση της πρωτοβουλίας για την ανάπτυξη και την απασχόληση ως είχε στις 29 Μαΐου 2002 [9] καταλήγει στο συμπέρασμα ότι o ρυθμός αξιοποίησης του προγράμματος JEV από την αγορά είναι χαμηλός, ο αντίκτυπός του στη δημιουργία θέσεων απασχόλησης είναι περιορισμένος, τα διοικητικά έξοδα πολύ υψηλά και το πρόγραμμα JEV πρέπει να καταργηθεί σταδιακά το ταχύτερο δυνατόν.[9]  [ COM(2003) XXX ](7) Για λόγους βελτιστοποίησης της σχέσης κόστους-οφέλους η Κοινότητα πρέπει να αποσυρθεί σταδιακά από προγράμματα που περιλαμβάνουν μικροδιαχείριση μικρών χρηματικών ποσών, όπως συμβαίνει με τα έργα που χρηματοδοτούνται στο πλαίσιο του προγράμματος JEV.(8) Μετά από προσεκτική ανάλυση καθίσταται σαφές ότι δεν είναι εφικτή η ουσιαστική απλούστευση του προγράμματος JEV καθώς οποιαδήποτε αλλαγή της δομής ή των κριτηρίων επιλεξιμότητας του προγράμματος θα αλλοίωνε τη φύση του και θα υπερέβαινε, συνεπώς, το πεδίο της νομικής βάσης του (απόφαση 98/347/ΕΚ του Συμβουλίου). Επομένως δεν θα ήταν δυνατόν να χρησιμοποιηθεί ο υπόλοιπος δεσμευμένος προϋπολογισμός, ούτε θα ήταν δυνατόν να χρησιμοποιηθεί ο προϋπολογισμός αυτός για σχέδια που προβλέπουν τη συμμετοχή υπό ένταξη και υποψηφίων χωρών.(9) O προϋπολογισμός για το πρόγραμμα JEV δεσμεύθηκε βάσει των συμφωνιών-πλαισίων που υπογράφηκαν με τους ενδιάμεσους χρηματοπιστωτικούς οργανισμούς στο δίκτυο JEV, δημιουργώντας έτσι μια άμεση έννομη σχέση μεταξύ της Επιτροπής και των οργανισμών αυτών. Για το λόγο αυτό, δεν είναι δυνατή η αντικατάσταση των υφισταμένων συμφωνιών-πλαισίων με άμεσες νομικές συμφωνίες μεταξύ της Επιτροπής και των ΜΜΕ, οι οποίες, σε αυτό το συγκεκριμένο πρόγραμμα, θα είχαν ως αποτέλεσμα την απλούστευση και τη βελτίωση της προστασίας των οικονομικών συμφερόντων της Κοινότητας.(10)  Μόνο σχετικά ελάσσονος σημασίας διαδικαστικές αλλαγές θα ήταν δυνατές χωρίς την απώλεια του υπόλοιπου προϋπολογισμού, αλλαγές οι οποίες κρίνονται ανεπαρκείς για να εξασφαλίσουν τη σημαντική βελτίωση της απόδοσης του προγράμματος.(11) Δεν είναι δυνατό να χρησιμοποιηθεί ο υπόλοιπος δεσμευμένος προϋπολογισμός για σχέδια στα οποία συμμετέχουν υπό ένταξη και υποψήφιες χώρες, καθώς αυτός ο προϋπολογισμός δεσμεύθηκε στο πλαίσιο της πρωτοβουλίας για την ανάπτυξη και την απασχόληση (1998-2000) και προορίζεται, επομένως, αποκλειστικά για εκείνα τα κράτη που αποτελούσαν μέλη της Ευρωπαϊκής Ένωσης και του Ευρωπαϊκού Οικονομικού Χώρου κατά τη στιγμή της θέσης σε ισχύ της απόφασης 98/347/EK του Συμβουλίου.(12) Μετά τη σταδιακή κατάργηση των άλλων δύο ευρωπαϊκών προγραμμάτων για τη δημιουργία διεθνικών κοινών επιχειρήσεων - του προγράμματος «EC Investment Partners» (ECIP) για τις αναπτυσσόμενες χώρες της Ασίας, της Λατινικής Αμερικής, της Μεσογείου και της Νότιας Αφρικής (χώρες ALAMEDSA) το 1999 και του προγράμματος προώθησης κοινών επιχειρήσεων και άλλων κοινών συμφωνιών (JOP) μεταξύ ΜΜΕ στις χώρες της Κεντρικής και της Ανατολικής Ευρώπης (ΧΚΑΕ) και τα νέα ανεξάρτητα κράτη (ΝΑΚ) το 2000 - πολλοί ενδιάμεσοι χρηματοπιστωτικοί οργανισμοί στο δίκτυο JEV έχουν μειώσει ή έχουν σταματήσει τη δραστηριότητα αυτή λόγω του χαμηλού αριθμού αιτήσεων από ΜΜΕ για το JEV με αποτέλεσμα στα περισσότερα κράτη μέλη να μην είναι πλέον δυνατή στην πράξη η υποβολή αιτήσεων για το πρόγραμμα.(13) Δεδομένων των σαφών συμπερασμάτων της αξιολόγησης, δεν θεωρείται σκόπιμο να προταθεί η αντικατάσταση του προγράμματος JEV με άλλο παρόμοιο.(14) Η σταδιακή κατάργηση του προγράμματος JEV δεν πρέπει να επηρεάσει τα δικαιώματα και τις υποχρεώσεις της Κοινότητας, των ενδιάμεσων χρηματοπιστωτικών οργανισμών και των δικαιούχων (ΜΜΕ) για σχέδια που έχουν ήδη εγκριθεί.(15) Προκειμένου να γίνουν σεβαστές οι νόμιμες προσδοκίες τους, οι ενδιάμεσοι χρηματοπιστωτικοί οργανισμοί πρέπει να μπορούν να υποβάλλουν αιτήσεις για χρηματοδοτικές συνεισφορές για ΜΜΕ για ορισμένη χρονική περίοδο ύστερα από την έκδοση της παρούσας απόφασης.(16) Για την προώθηση της καινοτομίας, της έρευνας και της ανάπτυξης και της επιχειρηματικότητας από τις ΜΜΕ, όπως ζήτησε το Συμβούλιο της Βαρκελώνης, πρέπει να ενθαρρυνθεί η ανάπτυξη ενός ευνοϊκού περιβάλλοντος για τις επενδύσεις του ιδιωτικού τομέα για την έρευνα και την ανάπτυξη, ιδίως μέσω κεφαλαίων επιχειρηματικού κινδύνου.(17) Το Συμβούλιο ανταγωνιστικότητας της 26ης Νοεμβρίου 2002 δήλωσε ότι τα κράτη μέλη, η Επιτροπή και οι χρηματοδοτικοί οργανισμοί πρέπει να εξετάσουν τρόπους βελτίωσης του χρηματοδοτικού πλαισίου για τις βιοτεχνολογίες.(18) Το Ευρωπαϊκό Κοινοβούλιο, στην έκθεσή του για τις βιοεπιστήμες και τη βιοτεχνολογία της 21ης Νοεμβρίου 2002, ζήτησε από την Επιτροπή να προσδιορίσει τρόπους αντιμετώπισης του θέματος της ανεπαρκούς χρηματοδότησης των νέων επιχειρήσεων βιοτεχνολογίας και από την Ευρωπαϊκή Τράπεζα Επενδύσεων να εξετάσει ευνοϊκά τις συστάσεις που θα προκύψουν από την εν λόγω πρωτοβουλία.(19) Η απόφαση 2000/819/EK πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2000/819/EΚ τροποποιείται ως εξής:(1) Tο παράρτημα Ι τροποποιείται ως εξής:(α) Η πρώτη πρόταση της παραγράφου 4 στοιχείο α) σημείο (i) αντικαθίσταται από το ακόλουθο κείμενο:«επενδύοντας σε σχετικά ειδικευμένα ταμεία επιχειρηματικών κεφαλαίων, ιδίως σε ταμεία αρχικών ιδίων κεφαλαίων, ταμεία μικρού μεγέθους, ταμεία περιφερειακής εμβέλειας ή ειδικευμένα σε συγκεκριμένους τομείς ή τεχνολογίες ή σε ταμεία επιχειρηματικών κεφαλαίων που χρηματοδοτούν δραστηριότητες έρευνας και ανάπτυξης, όπως εκείνα που συνδέονται με κέντρα ερευνών και με επιστημονικά πάρκα, τα οποία με τη σειρά τους θα παράσχουν επιχειρηματικά κεφάλαια σε ΜΜΕ.»(β) Στην παράγραφο 4 στοιχείο α) σημείο (i) προστίθεται η ακόλουθη φράση:«- η περίοδος εκκίνησης είναι κανονικά πενταετής. Εντούτοις, για τις επιχειρήσεις σε ειδικούς τομείς υψηλής τεχνολογίας, ιδίως των βιολογικών επιστημών, η περίοδος εκκίνησης μπορεί να είναι μέχρι 10 έτη, λόγω των εκτεταμένων περιόδων ανάπτυξης των προϊόντων πριν τη διάθεση στο εμπόριο και των περιόδων δοκιμών που είναι χαρακτηριστικές αυτών των ειδικών τομέων.»(γ) Στην παράγραφο 4 στοιχείο α) σημείο (iv), προστίθενται τα ακόλουθα εδάφια:«Το πρόγραμμα Joint European Venture καταργείται σταδιακά.Οι ενδιάμεσοι χρηματοπιστωτικοί οργανισμοί μπορούν να υποβάλουν στην Επιτροπή νέες αιτήσεις για χρηματοδοτικές συνεισφορές από ΜΜΕ έως [ημερομηνία έναρξης ισχύος + 115 ημέρες - συμπληρώνεται την ημέρα της δημοσίευσης].Οι αιτήσεις και τα προγράμματα εξετάζονται σύμφωνα με το άρθρο 4 και το παράρτημα ΙΙ της απόφασης 98/347/EK του Συμβουλίου.»(δ) Στο παράρτημα I παράγραφος 5 πρώτη περίπτωση, διαγράφεται η λέξη «πέμπτο».(2) Στο παράρτημα II, διαγράφεται το σημείο IV.Άρθρο 2Η παρούσα απόφαση αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες,Για το Ευρωπαϊκό Κοινοβούλιο Για το Συμβούλιοο Πρόεδρος ο Πρόεδρος>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>